alexandrainst/scandi-wiki huggingface dataset:
Bodenvatn

Bodenvatn (þýska: Bodensee) er stöðuvatn í Rínarfljóti á landamærum Þýskalands, Austurríkis og Sviss.

Landafræði 

Bodenvatn er 536 km³ að stærð og er því þriðja stærsta stöðuvatn Mið-Evrópu á eftir Balatonvatni og Genfarvatni. Það skiptist í þrjá meginhluta. Aðalhlutinn kallast Seerhein. Fyrir norðvestan er langur rani sem heitir Überlingersee (einnig Obersee), en fyrir suðvestan er Untersee. Þar rennur Rín úr vatninu. Mesta dýpi vatnsins er 254 m.

Við aðrennslið Austurríkismegin myndar Rín gríðarmikla óshólma. Þeir heita Vorarlberger Rheindelta og eru mestu óshólmar Mið-Evrópu inni í landi. Helstu borgir Þýskalandsmegin eru Konstanz, Lindau og Friedrichshafen. Austurríkismegin er borgin Bregenz. Svissmegin eru bæirnir Arbon og Romanshorn.

Miklar samgöngur eru á vatninu. Ferjur ganga borga á milli. Vatnið er einnig mikið notað af ferðamönnum, sem gjarnan baða sig og reyna sig á seglbretti.

Stöðuvötn í Þýskalandi
Stöðuvötn í Austurríki
Stöðuvötn í Sviss
Milla Jovovich

Milla Jovovich (úkraínska: Мілла Йовович, fædd í Kíev 17. desember 1975) er bandarísk fyrirsæta og leikkona af úkraínskum uppruna.

Hlutverk í kvikmyndum 

Úkraínskar fyrirsætur
Fingurnir (gæla)

Fingurnir eða fingravísan (stundum nefnd vísan um puttana eða puttavísan) er barnagæla í C-dúr með 4/4 takti um alla fingurna.

Textinn

 Allann textann má finna á Wikisource.
Hér er hluti af textanum.Þumalfingur, þumalfingur, hvar ert þú?
Hér er ég, hér er ég.Góðan daginn, daginn, daginn.

Vísifingur, vísifingur, hvar ert þú?Hér er ég, hér er ég.
''Góðan daginn, daginn, daginn.
...

Ytri krækjur
 Textinn að fingravísunni með hljómum og gítargripum (PDF skjal)

Barnagælur
Vísur
Tófukvæði

Tófukvæði er norrænt danskvæði, vikivaki eða sagnadans. „Tófa“ er hér íslenskun á kvenmannsnafninu Tove. Kvæðið er ævagamalt og er talið að Íslendingar hafi kynnst kvæðinu á kaþólskum tíma. Kvæðið birtist í kvæðabók Gissurar Sveinssonar frá 1665. Kvæðið lifði enn á vörum Íslendinga um miðja 20. öld og íslenskt þjóðlag hefur varðveist við það.

Lagið er að finna á hljómdisknum Raddir sungið af Brynjúlfi Sigurðssyni frá Starmýri í Álftafirði (Suður-Múlasýslu).

Heimildir 

Norræn kvæði
Vikivakar
Sagnadansar
Krumminn á skjánum

Krumminn á skjánum eru upphaflega erindi úr íslensku þjóðkvæði sem hefur tekið lítils háttar breytingum og öðlast sjálfstætt líf sem lausavísa.

Krumminn á skjánum,
kallar hann inn.
Gef mér bita af borði þínu,
bóndi minn!
Bóndi svarar býsna reiður,
burtu farðu, krummi leiður.
Líst mér að þér lítill heiður,
ljótur ertu á tánum,
krumminn á skjánum.

Í þjóðkvæðinu er erindið nr. 2 af 19 og er þannig:

Bóndi svarar býsna reiður:
burtu farðu, krummi leiður!
líst mér af þer lítill heiður,
ljótur ertu á tánum,
krumminn á skjánum,
nema þú sért í svörunum greiður
og segir mér tíðindin.
Gef mér bita’ af borðum þínum, bóndi minn!

Heimildir 

Íslenskar þjóðvísur
Þjóðvísur sem fjalla um krumma
Krummi svaf í klettagjá

Krummi svaf í klettagjá er íslenskt ljóð eftir Jón Thoroddsen, lagið við vísuna er í 4/4 takti í frýgískri tóntegund.

Texti 

 Hér er texti fyrir lagið:

Krummi svaf í klettagjá,
kaldri vetrarnóttu á,
 ::verður margt að meini::
Fyrr en dagur fagur rann,
freðið nefið dregur hann
 ::undan stórum steini.::

Allt er frosið úti gor,
ekkert fæst við ströndu mor
 ::svengd er metti mína.::
Ef að húsum heim ég fer
heimafrakkur bannar mér
 ::seppi´ úr sorp að tína.::

Öll er þakin ísi jörð,
ekki séð á holtabörð
 ::fleygir fuglar geta.::
En þó leiti út um mó,
auða hvergi lítur tó;
 ::hvað á hrafn að éta.::

Á sér krummi ýfði stél,
einnig brýndi gogginn vel,
 ::flaug úr fjallagjótum::
Lítur yfir byggð og bú
á bænum fyrr en vakna hjú,
 ::veifar vængjum skjótum.::

Sálaður á síðu lá
sauður feitur garði hjá,
 ::fyrrum frár á velli.::
Krunk, krunk, nafnar, komið hér,
krunk, krunk, því oss búin er
 ::krás á köldu svelli.::

Tilvísanir

Heimildir 
 „Krummi svaf í klettagjá“, kallað „Krummavísur“; birtist í Tímanum 1992

Íslenskar þjóðvísur
Þjóðvísur sem fjalla um krumma
Krummavísa

Krummavísa eða Krummi krunkar úti er íslensk lausavísa eða barnagæla sem sungin er við geysivinsælt íslenskt þjóðlag. Lagið kom út í bókinni Íslenzk þjóðlög eftir Bjarna Þorsteinsson 1906. Bjarni segist hafa lært það af Ólafi Davíðssyni en hann sagðist hafa lært það í æsku í Sléttuhlíð.

Krummi krunkar úti,
kallar á nafna sinn:
„Ég fann höfuð af hrúti
hrygg og gæruskinn.“
 ::Komdu nú og kroppaðu með mér,
krummi nafni minn.::

Heimildir

Tenglar
 Texti og nótur fyrir Krummavísuna.

Barnagælur
Þjóðvísur sem fjalla um krumma
Bæjarstjórnarkosningar á Seltjarnarnesi

Seltjarnarnes fékk kaupstaðarréttindi 1974 og því voru hreppsnefndarkosningar aflagðar og þess í stað kosið til bæjarstjórnar. Jafnframt var fulltrúum fjölgað um tvo.

1974 

Sveitarstjórnarkosningarnar 1974 fóru fram 26. maí. Sjálfstæðismenn héldu meirihluta sínum.

1978 

Sveitarstjórnarkosningarnar 1978  fóru fram 21. maí. Sjálfstæðismenn héldu meirihluta sínum. Guðrún Katrín Þorbergsdóttir (síðar forsetafrú) varð fyrst kvenna til að ná kjöri í bæjarstjórn Seltjarnarness.

1982 

Sveitarstjórnarkosningarnar 1982  fóru fram 22. maí. Sjálfstæðismenn héldu meirihluta sínum.

1986 

Sveitarstjórnarkosningarnar 1986  fóru fram 31. maí. Sjálfstæðismenn héldu meirihluta sínum en Alþýðubandalagið náði að saxa á hann.

1990 

Sveitarstjórnarkosningarnar 1990 fóru fram 26. maí. Sjálfstæðismenn héldu meirihluta sínum gegn Neslista Bæjarmálafélags Seltjarnarness.

1994 

Kosið var 28. maí 1994. Sjálfstæðismenn héldu meirihluta sínum en Neslisti Bæjarmálafélags Seltjarnarness saxaði talsvert á forskotið.

1998 

Kosið var 23. maí 1998. Sjálfstæðismenn héldu meirihluta sínum og náðu 5 bæjarfulltrúum.

2002 

Kosið var 25. maí 2002. Sjálfstæðismenn héldu meirihluta sínum en Neslisti Bæjarmálafélags Seltjarnarness vann mann.

2006 

Kosið var 27. maí 2006. Sjálfstæðismenn héldu meirihluta sínum og unnu aftur fulltrúa af Neslista Bæjarmálafélags Seltjarnarness.

2010 

Kosið var 29. maí 2010. Samfylkingin og Framsóknarflokkurinn buðu fram undir eigin merkjum eftir að hafa verið með í Neslistanum. Samfylkingin fékk bæjarfulltrúa en Neslistinn missti.

Heimildir 

 
 
 
 
 
 
 
 
 

Seltjarnarnes
Seltjarnarnes B
Teresa Lipowska

Teresa Lipowska er pólsk leikkona. Hún er fædd í Varsjá 14. júlí 1937.

Pólskir leikarar
Agnieszka Włodarczyk

Agnieszka Włodarczyk (13. desember 1980fædd í Sławno) er pólsk leikkona.

Pólskir leikarar
Pink

Alecia Beth Moore (P!nk) (f. 8. september 1979 í Doylestown í Pennsylvaníu) er bandarísk poppsöngkona.

Útgefið efni

Breiðskífur 

 Can't Take Me Home (2000)
 M!ssundaztood (2001)
 Try This (2003)
 I'm Not Dead (2006)
 Funhouse (2008)
 Greatest Hits...So Far!!! (2010)
 The Truth About Love (2012)
 Rose Ave (2014)

Bandarískir söngvarar
Skógræktarfélag Íslands

Skógræktarfélag Íslands er landssamband 61 staðbundinna skógræktarfélaga sem hefur það markmið að rækta skóga á Íslandi. Samtals telja félagar um átta þúsund talsins. Félagið var stofnað á Alþingishátíðinni 1930.

Félagið gefur út félagsritið Skógræktarritið, fréttablaðið Laufblaðið og sérritið Frækornið, stendur fyrir námskeiðum og fyrirlestrum tengdum skógrækt og útnefnir á hverju ári tré ársins. Þá er jólamarkaður í Heiðmörk sem félagið stendur fyrir.

Tengill
Heimasíða Skógræktarfélags Íslands

Skógrækt
Íslensk félagasamtök
Elliðaár

Elliðaár eru ár sem renna frá Elliðavatni skammt frá Reykjavík, um Elliðaárdal og út í Faxaflóa. Árnar kvíslast og því heita þær Elliðaár en ekki Elliðaá. Elliðaárnar eru lindár sem koma úr lindum við Elliðavatn, í Heiðmörk og á Mosfellsheiði. Meðalrennsli ánna er um 5 m3/s.

Árnar og vatnið eru kenndar við skip Ketilbjörns gamla landnámsmanns sem getið er í Landnámu. Virkjun tók til starfa við Elliðaár  árið 1921. Í ánum veiðist lax og silungur. Það er hefð fyrir því að borgarstjóri Reykjavíkur veiði fyrsta laxinn á hverju sumri.

Tenglar 
 Elliðaármálin; grein í Lesbók Morgunblaðsins 1947
 Elliðaárdalur
 
 Rafstöðin við Elliðaár
 2600 laxar úr Elliðaárnum 1891 Morgunblaðið, 166. tölublað (26.07.1987), Blaðsíða 56

Ár á Íslandi
Guðrún Katrín Þorbergsdóttir

Guðrún Katrín Þorbergsdóttir (fæddist 14. ágúst 1934 í Reykjavík, lést 12. október 1998 í Seattle) var fyrsta konan til að ná kjöri í bæjarstjórn Seltjarnarness, framkvæmdastjóri Póstmannafélag Íslands og forsetafrú.

Hún giftist Ólafi Ragnari Grímssyni árið 1974 og eignaðist með honum tvíburadætur ári seinna. 

Hún náði fyrst kjöri sem bæjarfulltrúi í bæjarstjórnakosningunum 1978 og sat í fjögur kjörtímabil, ýmist sem fulltrúi Alþýðubandalagsins eða sameiginlegs lista nokkurra framboða.

Hún lést af hvítblæði árið 1998.

Heimildir 
 

Íslenskar forsetafrúr
Íslenskir stjórnmálamenn
Íslenskar konur
Skógarkerfill

Skógarkerfill (fræðiheiti: Anthriscus sylvestris) er ágeng sveipjurt sem var líklega flutt til Íslands sem skrautplanta upp úr 1920. Hann er hávaxinn og öflugur í samkeppni við þær tegundir sem fyrir eru og getur eytt þeim gróðri sem fyrir var. Skógarkerfill inniheldur ýmis virk efni sem mögulegt er að nýta til framleiðslu á snyrtivörum eða fæðubótarefnum.

Heimildir

Frekari lestur
 Náttúrufræðistofnun Íslands og Landgræðsla ríkisins (2010). Alaskalúpína og skógarkerfill á Íslandi. Útbreiðsla, varnir og nýting (Skýrsla til umhverfisráðherra). Reykjavík: Náttúrufræðistofnun Íslands og Landgræðsla ríkisins. ISBN 978‐9979‐9335‐7‐1

Ágengar tegundir
Sveipjurtaætt

Tilvísanir
Naomi Campbell

Naomi Elaine Campbell (fædd 22. maí 1970 í London) er ensk fyrirsæta og leikkona.

Kvikmyndir 
 Cool as Ice (1991)
 The Night We Never Met (1993)
 Prêt-à-Porter (1994)
 Unzipped (1995) 
 Miami Rhapsody (1995)
 To Wong Foo, Thanks for Everything! Julie Newmar (1995)
 Catwalk (1996) 
 Girl 6 (1996)
 Invasion of Privacy (1996)
 Beautopia (1998) 
 An Alan Smithee Film: Burn Hollywood Burn (1998)
 Trippin''' (1999)
 Prisoner of Love (1999)
 Ali G Indahouse (2002)
 The Fat Slags (2004)
 The Call (2006) 
 Karma, Confessions and Holi'' (2006)

Tenglar 
 Opinber vefsíða Naomi Campbell

Enskar fyrirsætur
Enskir leikarar
Handanvera

Handanvera (franska: Transcendance) er samkvæmt 20. aldar heimspekingnum Jean-Paul Sartre annar hlutinn af hugtakapari. Í fyrsta lagi er staðvera (franska: facticité), en hún er heild þeirra staðreynda sem einkenna hlutskipti mannsins, sá efniviður sem hann getur smíðað líf sitt úr. Handanvera er aftur á móti það hvernig hann vinnur úr þessum efnivið, hvað hann gerir úr sér á grundvelli þessara staðreynda. 

Sumum finnst handanvera vera óskýr þýðing á franska hugtakinu, alltént eins og Sarte lítur á það, og vilja frekar nefna Yfirstigningu.
Safari

Safari er vafri hannaður og markaðsettur af Apple Inc. Hann er byggður á WebKit kóðasafninu. Hann fylgir með stýrikerfunum macOS og iOS. Fyrsta útgáfa vafrans var gefin út sem prufuútgáfa 7. janúar 2003. Vafrinn er fjórði mest notaði vafri Bandaríkjanna, á eftir Internet Explorer, Mozilla Firefox og Google Chrome. Í janúar 2009 var markaðshlutdeildin af Safari 8,29%.

Saga og þróun 
Þangað til 1997 voru Apple tölvur seldar með Netscape Navgator og Cyberdog. Internet Explorer var síðar seldur með stýrikerfinu Mac OS 8.1 í tengslum við fimm ára samning Apple og Microsoft. Á þessum tíma voru þrjár útgáfur af Internet Explorer gefnar út.

Vafrinn var fyrst gefin út fyrir Windows stýrikerfið 11. júní 2007 og vafrinn studdi Windows til ársins 2012 (þ.e. Windows XP, Vista og Windows 7).

Safari 1 
7. janúar 2003 tilkynnti Steve Jobs að Apple hafi hannað sinn eigin vafra sem gengi undir nafninu Safari. Fyrsta stóra útgáfa vafrans var útgefin 23. júní 2003. Mac OS X 10.3 kom út með vafranum en Internet Explorer var enn seldur með stýrikerfinu.

Safari 2 
Í apríl 2005 voru gallar lagfærðir í vafranum sem gerðu honum kleift að verða fyrsti vafrinn sem stóðst Acid2 prófið. Með tilkomu Mac OS X 10.4 varð Safari eini vafrinn sem fylgdi með stýrikerfinu.

Safari 3 
9. janúar 2007 tilkynnti Steve Jobs að iPhone myndi nota farsímaútgáfu af Safari vafranum. 11. júní sama árs var vafrinn útgefinn fyrir Mac OS X 10.5, Windows XP og Windows Vista. Í Windows útgáfu vafrans leyndist galli sem leyfði farstjórnun vafrans, en Apple lagaði gallann þremur dögum síðar. Farsímaútgáfa vafrans fyrir iPhone var gefin út 29. júní 2007.

Tölvuforrit frá Apple
Vafrar
Íslensk málfræði

Íslensk málfræði nær yfir allar þær reglur í íslensku sem gilda um uppbyggingu orða, orðasambanda og setninga. Á Íslandi er hefð fyrir forskriftarmálfræði, þar sem reglur eru lagðar fram og þær kenndar sem „rétt mál“, en meðal málfræðinga er lýsandi málfræði ríkjandi. Í lýsandi málfræði er leitast við að gera grein fyrir málinu eins og það er notað í dag. Þar af leiðandi teljast fyrirbæri svo sem þágufallssýki  til viðurkenndra tilbrigða en ekki er litið á þau sem „rangt mál“. 

Íslenska er beygingamál með fjórum föllum: nefnifalli, þolfalli, þágufalli og eignarfalli. Í íslensku geta nafnorð haft eitt af þremur málfræðilegum kynjum: karlkyn, kvenkyn eða hvorugkyn. Nafnorð, fornöfn og lýsingarorð beygjast í falli og tölu (annaðhvort eintölu eða fleirtölu). Lýsingarorð hafa bæði sterka og veika beygingu og stigbreytast (frumstig, miðstig, efsta stig). 

Sagnir beygjast eftir persónu (fyrstu, annarri eða þriðju), tölu (eintölu eða fleirtölu), tíð (nútíð eða þátíð), hætti (framsöguhætti eða viðtengingarhætti) og mynd (germynd og miðmynd). Með hjálparsögnum má mynda önnur horf og myndir svo sem dvalarhorf, lokið horf og þolmynd.

Saga fræðilegrar umfjöllunar 
Fyrsta skriflega umfjöllunin um íslenska málfræði sem vitað er um er Fyrsta málfræðiritgerðin. Fyrsta málfræðiritið sem gefið var út á prentuðu formi var Grammatica Islandica rudimenta (sem er latína og þýðir „grunnkennsla í íslenskri málfræði“) sem er oft stytt í Rudimenta eftir Runólf Jónsson (latínu: Runolphus Jonae) sem kom út árið 1651 og var prentað í Oxford árið 1689. Fyrsta forníslenska orðabókin var Specimen lexici runici prentuð 1650. Fyrsta orðabók nútímaíslensku var Lexicon Islandicum eftir Guðmund Andrésson.

Beygingarfræði 
Beygingarkerfi íslensku svipar til annarra germanskra og indóevrópskra mála. Þó hafa mörg náskyld mál svo sem danska og enska glatað beygingarkerfi sínu að miklu leyti. Nafnorð beygjast í kyni, falli, tölu og ákveðni. Lýsingarorð beygjast í falli, tölu, kyni og ákveðni. Þar sem lýsingarorð eru notuð með nafnorðum eða fornöfnum hljóta þau beygingarleg atriði þaðan. Í íslensku er eingöngu ákveðinn greinir en hann er til sem viðskeyti eða sem laus greinir.  

Sagnir beygjast eftir persónu, tölu, tíð, hætti og mynd.

Nafnorð 
Skipta má nafnorðum í tvo flokka eftir því hvort stofninn endar á samhljóði (sterk nafnorð) eða sérhljóði (veik nafnorð).

Reglur 

 n-reglur

Sjá einnig 

 Listi yfir forna rithætti íslenskra orða
 Listi yfir mismunandi rithátt íslenskra orða

Íslenska
Baldvin Halldórsson

Baldvin Halldórsson (23. mars 1923 - 14. júlí 2007) var íslenskur leikari.

Ferill í kvikmyndum og sjónvarpsþáttum

Tenglar
 

Íslenskir leikarar
Barði Guðmundsson

Barði Guðmundsson (fæddur 5. maí 1957) er íslenskur leikari.

Ferill í kvikmyndum og sjónvarpsþáttum

Tenglar
 

Íslenskir leikarar
Bergur Þór Ingólfsson

Bergur Þór Ingólfsson (f. 6. janúar 1969) er íslenskur leikari. Í dag er hann þekktur sem leikstjóri og leikari í Borgarleikhúsinu.

Ferill í kvikmyndum og sjónvarpsþáttum

Tenglar
 

Íslenskir leikarar
Auðkennislykill

Auðkennislykill er tæki sem gerir notanda tölvuþjónustu auðveldara fyrir að bera kennsl á sig. Hugtakið á einnig við um hugbúnað sem gegnir sama hlutverki.

Auðkennislyklar eru notaðir til að sanna auðkenni manneskju á rafrænan hátt. Talnaruna ásamt eða í stað lykilorðs er notuð til að sanna að viðskiptavinurinn sé sá sem hann segist vera. 

Sumir lyklana innihalda dulkóðaða lykla, eins og stafræna undirskrift, lífsýni eða fingraför á meðan aðrir eru með lítil lyklaborð til að stimpla in PIN númer eða takka sem gefur upp talnarunu.

Auðkennislyklar á íslandi 
Á íslandi býður fyrirtækið Auðkenni ehf upp á svokallaða takka auðkennislykla. Þessir lyklar eru notaðir til innskráningar í íslenska vefbanka og eru af gerðinni Todos eCode Ez Token. Íslensku bankarnir fengu sérstakt leyfi fyrir auðkennislyklunum frá samkeppniseftirlitinu.

Tengill 

 Upplýsingar um auðkennislykil Auðkenni ehf. á vef Todos 

Tölvur
Tölvu aðgangsstýring
Internet Movie Database

Internet Movie Database (skammstafað IMDb) er vefsíða sem var stofnuð árið 1990. Hún hýsir gagnagrunn um leikara, kvikmyndagerðamenn, kvikmyndir, sjónvarpsþætti og tölvuleiki. Upplýsingarnar eru að mestu aðsent efni frá innskráðum notendum síðunnar. Árið 1998 var IMDb keypt af Amazon.

Tenglar 
 Heimasíða IMDb

Vefsíður
Bjarni Ingvarsson

Bjarni Ingvarsson (f. 30. ágúst 1952) er íslenskur leikari og leikstjóri. Hann er einn af stofnendum Möguleikhússins og hefur leikið og stjórnað á þeim vettvangi. Einnig hefur hann sett upp sýningar með Hugleik og fleiri leikfélögum.

Ferill í kvikmyndum og sjónvarpsþáttum

Tenglar
 

Íslenskir leikarar
Björgvin Franz Gíslason

Björgvin Franz Gíslason (f. 9. desember 1977 í Reykjavík) er íslenskur leikari og er sonur Eddu Björgvinsdóttur og Gísla Rúnars Jónssonar.

Ferill í kvikmyndum og sjónvarpsþáttum

Tenglar
 

Íslenskir leikarar
Björn Hlynur Haraldsson

Björn Hlynur Haraldsson (f. 8. desember 1974) er íslenskur leikari og leikstjóri.

Ferill í kvikmyndum og sjónvarpsþáttum

Björn Hlynur leikstýrði söngleiknum Jesus Christ Superstar sem frumsýndur var í Borgarleikhúsinu í desember 2007.

Tenglar
 

Íslenskir leikarar
Björn Ingi Hilmarsson

Björn Ingi Hilmarsson (f. 17. ágúst 1962) er íslenskur leikari.

Ferill í kvikmyndum og sjónvarpsþáttum

Tenglar
 

Íslenskir leikarar
Dofri Hermannsson

Dofri Hermannsson (f. 25. september 1969) er íslenskur leikari, hagfræðingur og náttúruverndarsinni. Hann sat í stjórn Náttúruverndarsamtaka Íslands á árunum 2001-2005, var varaborgarfulltrúi Samfylkingarinnar 2006-2010 en hætti þá afskiptum af stjórnmálum. Hann er með meistapróf í hagnýtri hagfræði við Háskólann á Bifröst með áherslu á umhverfishagfræði, nýsköpun og svæðahagfræði. Hann stýrði stefnumótun Samfylkingarinnar í umhverfismálum, nýsköpunarmálum og byggðamálum fyrir alþingiskosningar 2007 og 2009, var fyrsti starfsmaður Hátækni- og sprotavettvangs (samstarfsverkefni stjórnarráðsins og Samtaka Iðnaðarins) sem kom mikilvægum stuðningasaðgerðum fyrir nýsköpunarfyrirtæki í framkvæmd.

Dofri rekur ferðaþjónustufyrirtækið Reykjavik erupts sem sérhæfir sig í ferðum sem tengjast jarðfræði og eldgosum.

Ferill í kvikmyndum og sjónvarpsþáttum

Tenglar
 Blogg Dofra

Íslenskir leikarar

Ferðaþjónusta á Íslandi
Eggert A. Kaaber

Eggert A. Kaaber (f. 17. janúar 1964) er íslenskur leikari.

Íslenskir leikarar
Egill Heiðar Anton Pálsson

Egill Heiðar Anton Pálsson (f. 26. október 1974) er íslenskur leikari.

Ferill í kvikmyndum og sjónvarpsþáttum

Tenglar
 

Íslenskir leikarar
Eiríkur Guðmundsson (leikari)

Eiríkur Guðmundsson (f. 7. apríl 1957) er íslenskur leikari.

Ferill í kvikmyndum og sjónvarpsþáttum

Tenglar
 

Íslenskir leikarar
Egill Ólafsson

Egill Ólafsson (f. 9. febrúar 1953) er íslenskur söngvari, leikari, laga- og textahöfundur. Eiginkona hans er Tinna Gunnlaugsdóttir fyrrverandi Þjóðleikhússtjóri.

Egill kom fram á sjónarsviðið 1975, fyrst með Spilverki þjóðanna, Stuðmönnum og Hinum íslenzka Þursaflokki.  Í leikhúsi hóf hann störf
1976 í sýningu Gullna hliðsins hjá Þjóðleikhúsinu. Hann hefur leikið í fjölda söngleikja og leikrita á íslensku leiksviði, sem og í íslenskum, þýskum og skandínavískum kvikmyndum.
Egill hefur og samið tónlist fyrir bæði leikhús og kvikmyndir. 
Helstu höfundarverk Egils eru varðveitt á eftirfarandi hljómplötum; Hinn íslenski Þursaflokkur, Þursabit, Gæti eins verið, Grettir, Tifa tifa, Blátt blátt, Eva Luna, Angelus novus, Brot (músík úr leikhúsinu), Miskunn dalfiska, Vetur og síðast frá október 2017, FJALL (útg. á vínyl).  Auk þess er til fjöldinn allur af hljómplötum með Stuðmönnum/Spilverki þjóðanna og fleirum með efni eftir Egil.

Kvikmynda- og sjónvarpsþáttaferill==

Tenglar
 
 Samtíðarmenn 2003: Egill Ólafsson

Íslenskir leikarar

Íslenskir tónlistarmenn
Íslenskir söngvarar
Ellert Ingimundarson

Ellert Ingimundarson (f. 17. ágúst 1957) er íslenskur leikari.

Ferill í kvikmyndum og sjónvarpsþáttum

Tenglar
 
 http://web.mac.com/austmann

Íslenskir leikarar
Emil Gunnar Guðmundsson

Emil Gunnar Guðmundsson (f. 30. júlí 1954) er íslenskur leikari.

Ferill í kvikmyndum og sjónvarpsþáttum

Tenglar
 

Íslenskir leikarar
Erlendur Eiríksson

Erlendur Eiríksson (f. 22. febrúar 1970) er íslenskur leikari.

Ferill í kvikmyndum og sjónvarpsþáttum

Tenglar
 

Íslenskir leikarar
Erling Jóhannesson

Erling Jóhannesson (f. 10. apríl 1963) er íslenskur leikari.

Leikferill

Tenglar 
 

Íslenskir leikarar
Erlingur Gíslason

Erlingur Gíslason (f. 13. mars 1933, d. 8. mars 2016) var íslenskur leikari.

Ferill í kvikmyndum og sjónvarpsþáttum

Tenglar
 

Íslenskir leikarar
Brimarhólmur

Brimarhólmur eða Brimarahólmur (danska: Bremerholm) var upphaflega eyja við Kaupmannahöfn, en síðan tengd landi á 16. öld og reist þar verkstæði danska sjóhersins er var að nokkru rekið með nauðungarvinnu afbrotamanna. Þangað voru m.a. margir íslenskir brotamenn dæmdir. Brimarhólmur var við lýði sem fangelsi frá 16. öld og fram um miðja 19. öld. Frá 17. maí 1741 var hætt að hafa þar aðra afbrotamenn en úr danska sjóhernum og tók Stokkhúsið þá við íslenskum brotamönnum.

Tengt efni 

 Rasphúsið
 Spunahúsið

Tenglar 
 Fáráðlingur dæmdur ævilangt á Brimarhólm; grein í Lesbók Morgunblaðsins 1956

Fangelsi í Kaupmannahöfn
Beltaþyrill

Beltaþyrill (fræðiheiti: Ceryle alcyon eða Megaceryle alcyon) einnig verið nefndur Ísfugl er stór fugl af þyrlaætt sem verpir í Norður-Ameríku og Kanada.

Beltaþyrillinn grefur sér grenishreiður í jarðveg líkt og Lundinn. Það er með göngum líkt og greni refa og góð vörn og skjól fyrir unga og egg.

Fuglinn er sjaldséður flækingur á Íslandi.

Tilvísanir 

Þyrlaætt
Flækingsfuglar á Íslandi
Miðenska

Miðenska er enskan sem töluð var frá 1066 til 15. aldar á Englandi.

Ensk tungumál
Enska
Fornfranska

Fornfranska er franskan sem töluð var frá um 1000 til 1300 í norður-Frakklandi og að hluta í Belgíu og Sviss.

Franska
Evert Ingólfsson

Evert Ingólfsson (f. 29. október 1947) er íslenskur leikari.

Ferill í kvikmyndum og sjónvarpsþáttum

Tenglar
 

Íslenskir leikarar
Eyþór Árnason

Eyþór Árnason (f. 2. ágúst 1954) er íslenskur leikari og skáld. Hann hefur starfað sem sviðsstjóri frá 1987, lengst af hjá Stöð 2, en var ráðinn fyrsti sviðsstjóri tónlistarhússins Hörpu fyrir opnun hússins. 

Hann hlaut Bókmenntaverðlaun Tómasar Guðmundssonar 2009 fyrir fyrstu ljóðabók sína, Hundgá úr annarri sveit. Árið 2011 sendi hann frá sér ljóðabókina Svo ég komi aftur að ágústmyrkrinu.

Íslenskir leikarar